AQSh Davlat kotibi Jon Kerri Rossiya Tashqi ishlar vaziri Sergey Lavrov bilan Eron va Suriyadagi vaziyat bo‘yicha muzokaralar o‘tkazishini ma’lum qildi. Bu haqda “Novosti” axborot agentligi xabar bermoqda. Kerri Nyu-Yorkda Xalqaro munosabatlar bo‘yicha Kengashdagi nutqi davomida tomonlar uchrashuvi yaqin orada Qatar poytaxti Dohada bo‘lib o‘tishini aytib o‘tdi. Kerri uchrashuv qachon bo‘lishi haqida aniq ma’lumot bermadi, biroq u o‘sha nutqida Dohaga “10 kundan keyin” ketishini ta’kidlab o‘tgan.